stanford-oval/wikipedia huggingface dataset:
Thomas Müller (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Thomas Müller
Syntymäaika: 13. syyskuuta 1989 (ikä 35)
Syntymäpaikka: Weilheim, Länsi-Saksa
Pelipaikka: hyökkääjä, hyökkäävä keskikenttäpelaaja
Pituus: 186 cm
Seura
Seura:  Bayern München
Pelinumero: 25
Junioriseurat
1993–2000:  TSV Pähl
2000–2008:  Bayern München
Seurat
| Vuodet | Seura | O | (M) |
| 2008–2009 |  Bayern München II | 35 | (16) |
| 2008– |  Bayern München | 473 | (149) |
Maajoukkue
| 2004–2005 | Saksa U16 | 6 | (0) |
| 2007 | Saksa U19 | 3 | (0) |
| 2008 | Saksa U20 | 1 | (1) |
| 2009–2010 | Saksa U21 | 6 | (1) |
| 2010– | Saksa | 131 | (45) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2024.  Maajoukkueuran tilastot päivitetty 23. elokuuta 2024.
Thomas Müller (s. 13. syyskuuta 1989 Weilheim, Baijerin osavaltio, Länsi-Saksa) on saksalainen jalkapalloilija. Hän edustaa Saksan Bundesliigassa pelaavaa Bayern Müncheniä ja on pelipaikaltaan hyökkääjä tai hyökkäävä keskikenttäpelaaja.
Ura > Seurajoukkueura

Müller aloitti ammattilaisuransa Bayern Münchenistä. Ensiesiintymisensä edustusjoukkueessa hän teki 15. elokuuta 2008 ottelussa Hamburger SV:tä vastaan. Müller teki kauden aikana myös ensiesiintymisensä Mestarien liigassa, kun hänet otettiin vaihdosta kentälle 72. peliminuutin kohdalla. Hän teki myös ottelun viimeisen maalin, joka lopulta päättyi Bayernin murskavoittoon 7–1 portugalilaista Sporting Clube de Portugalia vastaan.
Müller pelasi seuraavan kolmen kauden aikana Bayernin kaikki 102 bundesliigaottelua, ja teki niissä 32 maalia sekä antoi 37 maalisyöttöä. Tämän jälkeenkin hän on pelannut jokaisella kaudella vähintään 27 bundesliigaottelua. Yhteensä hän on pelannut kauden 2023–2024 loppuun mennessä 473 liigaottelua, joissa hän on viimeistellyt 149 maalia ja antanut 207 maalisyöttöä. Parhaimmillaan hän on tehnyt 20 maalia kaudella 2015–2016 sekä syöttänyt 21 maalia kausilla 2019–2020 ja 2020–2021. Hän on voittanut Bundesliigan mestaruuden kaudella 2009–2010 sekä 11 kertaa peräkkäin kausilla 2012–2023.
Müller pelasi kaikki ottelut ja teki kahdeksan maalia Bayern Münchenin voittaessa Mestarien liigan kaudella 2012–2013. Kauden 2019–2020 Mestarien liigan voittajajoukkueessa hän viimeisteli kymmenessä ottelussa neljä maalia. Kaikkiaan hän on pelannut Mestarien liigassa 151 ottelua sekä tehnyt 54 ja syöttänyt 33 maalia. Hän oli vuosina 2013 ja 2020 voittamassa myös seurajoukkueiden maailmanmestaruutta ja UEFA Super Cupia. Saksan Cupin hän on voittanut 2010, 2013, 2014, 2016, 2019 ja 2020 sekä DFL-Supercupin 2010, 2012, 2016–2018 ja 2020–2022.
Ura > Maajoukkueura

Müller pelasi ensimmäisen ottelunsa Saksan jalkapallomaajoukkueessa Argentiinaa vastaan maaliskuussa 2010.
Müller palkittiin uransa ensimmäisissä arvokisoissa, jalkapallon MM-kilpailuissa 2010 Etelä-Afrikassa Kultaisella kengällä eli parhaan maalintekijän palkinnolla. Hän teki turnauksessa viisi maalia, samoin kuin kolme muuta pelaajaa. Palkinto myönnettiin näistä pelaajista eniten maaliin johtaneita syöttöjä antaneelle. Müller antoi turnauksen aikana kolme maalisyöttöä, mikä oli kaksi enemmän kuin muilla. Lisäksi hän oli kisojen paras nuori pelaajalähde?. MM-kilpailujen avausottelun maali Australiaa vastaan oli samalla hänen ensimmäinen maajoukkuemaalinsa. Hän onnistui myös kahdesti Englantia sekä kerran Argentiinaa ja Uruguayta vastaan Saksan saavuttaessa pronssia.
Brasilian MM-kilpailuissa 2014 Saksa voitti avausottelussaan Portugalin 4-0 ja Müller teki ottelussa hattutempun. Hän viimeisteli maalin myös ottelussa Yhdysvaltoja vastaan. Semifinaaliottelussa isäntämaa Brasiliaa vastaan Thomas Müllerin laukoma avausmaali oli samalla 2000. Saksan jalkapallomaajoukkueen tekemä maali. Hän oli avauskokoonpanossa maailmanmestaruuden voittaneen Saksan jokaisessa ottelussa.
Müller pelasi Saksan kaikissa otteluissa EM-kilpailuissa 2012, 2016 ja 2020 sekä MM-kilpailuissa 2018 ja 2022 ilman maaleja. EM-kilpailuissa 2024 hän tuli vaihdosta kentälle alkulohko-ottelussa Skotlantia ja tappiollisessa puolivälieräottelussa Espanjaa vastaan.
Müller pelasi sadannen maaottelunsa marraskuussa 2018. Hän on EM-kilpailujen 2024 päättyessä pelannut 131 maaottelua ja tehnyt niissä 45 maalia.
Kammi

Finnmarkilainen kammi 1800-luvun lopulta.
Kolttien kammi Kirkkoniemessä noin vuonna 1900.
Kammi (turvekota, turvekammi, saameksi gámme) on kotatyyppi, jonka katteena on käytetty turvetta. Kammi on usein rakennettu osittain maan sisälle. Rakennelma on kiinteä muunnos siirrettävistä kotatyypeistä, kuten loude- tai pirrikodasta. Kun siirrettävä kota peitetään kankaan sijasta turpeella ja muulla luonnonaineksella, voidaan puhua turvekammista. Alkuperäiset kammit rakennettiin paikallisista aineksista, eli tunturikoivujen rungoista ja tuohesta sekä turpeesta. Myöhemmin kammien runkoihin on käytetty myös männynrunkoja ja sahatavaraa. Kehittyneempää alasalvoskammia voidaan pitää välivaiheena siirryttäessä kodasta tupaan.
Turvekammit ovat olleet yleensä yksihuoneisia, mutta talviasuttaviin malleihin on saatettu tehdä eteinen, jossa on säilytetty ruokaa ja polttopuuta. Jäämeren rannikon merisaamelaiset ovat rakentaneet pysyviä useampihuoneisia turvekotia. Varanginvuonossa tällaiset kodat olivat yleisiä vielä 1930-luvulla.
Turvekammiasumisen kulttuurin uskotaan juontuvan kivikaudelta saakka. Pulmankijärveltä löydetyt turvekammit on ajoitettu n. vuoteen 6000 eaa. Turvekammeja käytettiin aktiivisesti vielä 1950-luvulla, joten Suomen Lapissa on käytetty suhteellisen vastikään kivikautisiksi luokiteltavia rakennuksia.
Turvekammityypit

Kammit voidaan jakaa runkorakenteidensa mukaan erilaisiin perustyyppeihin. Vaikka turvekammi saatettiin rakentaa kodan rungolle, painava turve vaatii kantavampaa rakennetta kuin kangaspeitteiset kodat. Tämän vuoksi kotapuut ovat lyhyempiä ja vahvempia ja ruoteina käytettyjä koivun riukuja on tiiviisti rinnakkain.
Korvakkokodan (loudekota) rungolle rakennetun turvekammin kantava rakenne perustuu korvakkorakenteeseen, jossa kaksi luonnonkaarevaa puuta yhdistetään korvaspariksi. Kaksi tällaista korvasparia yhdistetään toisiinsa orsin, ja tämä kehikko päällystetään koivunrankaruotein. Päälle ladotaan ensin tuohet, ja sitten turpeet.
Pirrikodan (kartiokota) runkona on esimerkiksi kolme haarapäistä riukua, joiden varaan on pystytetty muita riukuja siten, että pohjasta muodostuu ympyrä. Pohjan halkaisija on voinut olla esimerkiksi 3-3,5 metriä. Muodoltaan pirrikotarunkoinen turvekammi on ollut kartiomainen ("tiipii-malli"). Kateaine ulottuu maanpinnasta lähes huipulle asti.
Rankarakenteelle (patsasrakenne, tolpparakenne) koottu kammi on harvinaisempi rakenne Suomessa. Tässä kammityypissä seinät rakentuivat vieriviereen pystytetyistä koivunrungoista ja kattoa kannattelivat vahvat koivunrungot. Kotamalli on saanut todennäköisesti vaikutteita norjalaisesta turvemökistä, jonka rakenne on perustunut pystysuoriin nurkkapilareihin ja loivaan pyramidinmalliseen kattoon, joka on tehty suorasta puutavarasta.
Alasalvoskammi on turvekammi, joka on rakennettu matalan hirsisalvoksen päälle. Pohjana oli matala hirsikehikko, jonka päälle rakennettiin korvakkorunko tai suorista puista tehty pyramidin mallinen katto. Kammit ovat olleet yleensä nelikulmaisia kotia, joiden pohjana on ollut 4-6 hirsikertaa. Alasalvoskammeja rakennettiin metsäisillä seuduilla, joissa oli käytössä puuta.
Käytännössä tavataan myös edellä kuvattujen perustyyppien yhdistelmiä. Esimerkiksi monihuoneisissa turvekammeissa runkorakenteena käytettiin patsas- ja korvakkorakenteiden yhdistelmiä, joihin oli lisätty esimerkiksi pistekotarakenteinen eteistila.
Kammit nykykäytössä

Kammi-sanan merkitys on muuttunut perinteisestä turvekodasta ainakin matkailun alalla. Kammi-sanaa käytetään nykyään matkailukohteissa kuvaamaan huomattavasti suurempaa, puusta tehtyä tai puuvuorattua suurin piirtein ympyränmuotoista tilaa, jossa tarjotaan esimerkiksi päivällisiä tai ohjelmaa.
Kammit ovat myös erämaiden ja kansallispuistojen majoitustyyppi. Osa retkeilyalueilla sijaitsevista kammeista on tarkoitettu vain päiväkäyttöön, mutta osassa voi myös yöpyä. Kammien varustus on vaatimaton ja siellä saattaa olla joko makuulaverit tai ainoastaan maapohja. Retkeilyalueiden kammeissa on usein myös tulisija tai kamina sekä kuivakäymälä. Muita retkeilyalueiden majoitustyyppejä ovat autiotupa, varaustupa, kota ja laavu. Lisäksi retkeilyalueilla on päivätupia.
Turvekammi Siida-museossa Inarissa.
Antoine Griezmann

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Antoine Griezmann
Syntymäaika: 21. maaliskuuta 1991 (ikä 33)
Syntymäpaikka: Mâcon, Ranska
Pelipaikka: hyökkääjä
Pituus: 176 cm
Paino: 72 kg
Lempinimi: Grizi, Grizou
Seura
Seura: Atlético Madrid
Pelinumero: 7
Junioriseurat
1999–2005: UF Mâcon
2005–2009: Real Sociedad
Seurat
| Vuodet | Seura | O | (M) |
| 2009–2014 | Real Sociedad | 180 | (46) |
| 2014–2019 | Atlético Madrid | 180 | (94) |
| 2019–2022 | Barcelona | 74 | (22) |
| 2021–2022 | → Atlético Madrid | 34 | (5) |
| 2022– | Atlético Madrid | 80 | (36) |
Maajoukkue
| 2010 | Ranska U19 | 7 | (3) |
| 2011 | Ranska U20 | 8 | (1) |
| 2010–2012 | Ranska U21 | 10 | (2) |
| 2014–2024 | Ranska | 137 | (44) |
 Seurajoukkueuran tilastot kattavat vain kansalliset sarjat, päivitetty 17. joulukuuta 2024.  Maajoukkueuran tilastot päivitetty 21. joulukuuta 2024.
| Mitalit> Maa:   Ranska.Jalkapallo.MM-kilpailut  | Mitalit> Maa:   Ranska.Jalkapallo.MM-kilpailut  | Mitalit> Maa:   Ranska.Jalkapallo.MM-kilpailut  | Maa:   Ranska> Jalkapallo. |
| --- | --- | --- | --- |
|  Kultaa | Venäjä 2018 | jalkapallo |  |
|  Hopeaa | Qatar 2022 | jalkapallo |  |
| EM-kilpailut  | EM-kilpailut  | EM-kilpailut  |  |
|  Hopeaa | Ranska 2016 | jalkapallo |  |
Antoine Griezmann (s. 21. maaliskuuta 1991 Mâcon, Ranska) on ranskalainen jalkapalloilija. Hän pelaa Espanjan La Ligan Atlético Madridissa ja on pelipaikaltaan hyökkääjä. Hän on maailmanmestari vuodelta 2018.
Maajoukkueura

Griezmann sai ensimmäisen kutsunsa Ranskan alle 19-vuotiaiden maajoukkueeseen 23. helmikuuta 2010, kun hänet nimettiin kahteen pelattavaan ystävyysotteluun Ukrainaa vastaan. 2. maaliskuuta 2010 hän teki ensiesiintymisensä Ranskan nuorten maajoukkueessa Ukrainaa vastaan. Kaksi päivää myöhemmin hän pelasi toisen maaottelunsa ja teki siinä myös ensimmäisen maalinsa.
Griezmann valittiin alle 19-vuotiaiden maajoukkueen mukaan myös vuoden 2010 EM-kilpailuihin. Hän teki turnauksessa kaksi maalia ja syötti yhden, kun Ranska eteni aina loppuotteluun saakka. Ranska voitti loppuottelun Espanjaa vastaan numeroin 2–1 ja varmisti näin alle 19-vuotiaiden Euroopan-mestaruuden. Hän pelasi kaikki seitsemän ottelua ja teki yhden maalin Ranskan sijoittuessa neljänneksi alle 20-vuotiaiden MM-kilpailuissa 2011.
Hän pelasi ensimmäisen maaottelunsa aikuisten maajoukkueessa 5. maaliskuuta 2014, kun Ranska kohtasi ystävyysottelussa Alankomaat. 13. toukokuuta 2014 hänet nimettiin 23 pelaajan lopulliseen kokoonpanoon vuoden 2014 MM-kilpailuihin. 1. kesäkuuta 2014 pelatussa ystävyysottelussa Paraguayta vastaan hän teki ensimmäisen maalinsa maajoukkueessa. Saman vuoden MM-kilpailuissa hän pelasi Ranskan kaikki viisi ottelua, joista kolme avauskokoonpanossa.
EM-kilpailuissa 2016 Griezmann voitti maalikuninkuuden ja hänet valittiin turnauksen parhaaksi pelaajaksi. Hän teki Ranskan hopeajoukkueelle maalin alkulohkopelissä Albaniaa, kaksi maalia neljännesvälierässä Irlantia, yhden puolivälierässä Islantia ja kaksi maalia välierässä Saksaa vastaan. Hän pelasi kaikki seitsemän ottelua, näistä kuusi avauskokoonpanossa. Hän pelasi kokonaisuudessaan myös tappiollisen loppuottelun Portugalia vastaan.
Griezmann voitti Ranskan joukkueen mukana kultaa vuoden 2018 MM-kilpailuissa Venäjällä, missä se voitti loppuottelussa Kroatian 4–2. Hän teki kisoissa neljä maalia (Australiaa, Argentiinaa, Uruguayta ja Kroatiaa vastaan) ja lisäksi syötti neljä maalia. Hän pelasi Ranskan kaikissa otteluissa avauskokoonpanossa.
Griezmann oli vuonna 2021 järjestetyissä EM-kilpailuissa avauskokoonpanossa Ranskan kaikissa neljässä ottelussa ja teki yhden maalin. MM-kilpailuissa 2022 hän pelasi kaikissa Ranskan hopeajoukkueen seitsemässä ottelussa, näistä kuudessa hän oli avauksessa. Hän syötti turnauksessa kolme maalia. EM-kilpailuissa 2024 hän pelasi avauskokoonpanossa neljässä ottelussa sekä tuli vaihdosta kentälle viimeisessä alkulohko-ottelussa ja tappiollisessa välieräottelussa.
Patterinmäen raitiotunneli

| Patterimäen raitiotunneli |
| --- | --- |
 Tunnelin läntinen suuaukko rakennustöiden aikaan keväällä 2022.
Alittaa:  Patterinmäen
Paikkakunta:  Helsinki
Alkupiste:  60°13′14.05″N, 24°51′39.2″E
Loppupiste:  60°13′14.58″N, 24°51′13.5″E
Maa:  Suomi
Avattu:  21. lokakuuta 2023 (matkustajaliikenne)
Pituus:  300 m
Leveys:  11,5 m
Raiteita:  2
Patterinmäen raitiotunneli on pikaraitiotie Raide-Jokeria varten rakennettu tunneli Helsingissä. Se alittaa Patterinmäen Pajamäen osa-alueella Pitäjänmäessä. Idässä tunneli alkaa Pitäjänmäentien ja Pajamäentien risteyksestä, ja lännessä se päättyy Arinatien eteläpuolelle. Kaksiraiteisen tunnelin pituus on 300 metriä, josta betonitunnelia on yhteensä 70 metriä. Tunnelin korkeus on 8 metriä ja leveys 11,5 metriä.
Tunneli louhittiin epätavalliseen tapaan valmiiksi ennen kuin suuaukot olivat valmiit. Louhinta aloitettiin sivusuunnassa viereisen hiekkasiilon kautta.
Tekniikkaa

Tunnelissa on hahmontunnistusjärjestelmä, joka varmistaa, ettei tunneliin eksy esimerkiksi eläimiä. Jos järjestelmä tunnistaa vieraan hahmon, liikenteenohjauskeskus saa siitä ilmoituksen ja turvallisuussyistä joutuu keskeyttämään tunnelin liikenteen.
Tunnelin eteläreunassa on toinen, pienempi tunneli, joka toimii pelastautumisreittinä.
Aiheesta muualla

Video matkasta tunnelin päästä päähän (YouTube)
Miksi Raide-Jokeri kulkee Patterimäen läpi?
Kajajärvi

| Kajajärvi |
| --- | --- |
Valtiot:  Suomi
Maakunnat:  Satakunta
Kunnat:  Eura, Rauma
Koordinaatit:  61°03′22″N, 22°04′16″E
Vesistöalue ja valuma-alueen tietoja
Päävesistöalue:  Lapinjoen vesistö (33)
Valuma-alue:  Uiton-Isoniitunojan valuma-alue (33.006)
Laskuoja:  Myllyojaa pitkin Uiton-Isonniitunojaan 
Järvinumero:  33.006.1.003
Mittaustietoja
Pinnankorkeus:  49 m 
Pituus:  1,2 km  
Leveys:  250 m  
Rantaviiva:  2,734 km 
Pinta-ala:  23,386 ha  
 fiKajajärvi 
Kajajärvi on Euran ja Rauman rajalla sijaitseva järvi, joka kuuluu Lapinjoen vesistön Uiton-Isoniitunojan valuma-alueeseen.
Maantiede

Kajajärven pinta-ala on 23,4 hehtaaria ja sen pituus on 1,2 kilometriä ja leveys 250 metriä. Järven luusua sijaitsee järven lounaisrannalla, josta saa alkunsa 5,2 kilometriä pitkä Myllyoja. Noin 3 kilometrin kohdalla se virtaa Koskenrannalla olevan lammen läpi.
Järven rantaviiva on 2,7 kilometriä pitkä. Ranta on pääosin moreeni- ja kalliopohjaista maastoa, mutta järven länsipään pohjoisrannat rajautuvat peltoihin ja itäpää metsäsuohon. Suo-oja tuo sinne läheiseltä Kiimasuolta vettä. Järven eteläreuna nousee korkealle Kajajärvenmäelle.
Järvelle pääsee sekä Euran Mestilästä että Rauman Kodiksamista.
Luonto

Kajajärvessä viihtyy ainakin jokirapu, ahven ja hauki, jotka ovat alkuperäisiä lajeja, sekä suutari ja ankerias, jotka ovat istutettuja lajeja.
Chav

Pilapiirros stereotyyppisestä chav-nuoresta.
Chav on englanninkielinen puhekielen termi, jolla viitataan Britanniassa tietyntyyppisiin työväenluokkaisiin nuoriin. Ilmiöön tavallisesti yhdistettäviä asioita ovat oppimattomuus, vastuuntunnottomuus, väkivaltaisuus ja huono maku, sekä  pukeutumistyyli, johon kuuluu koruilla koreilu, valkoiset urheilujalkineet ja merkkivaatteilla leveily. Ilmiöllä on useita erilaisia nimityksiä alueesta riippuen. Muun muassa Skotlannissa vastaavaa ilmiötä kutsutaan nimellä neds.
Sekä sanat chav että neds lisättiin 2000-luvun alussa englannin kielen sanakirjoihin. Samoihin aikoihin ilmiö sai runsaasti huomiota myös tiedotusvälineissä. Huumoriohjelma Pikku-Britanniassa esiintyvä Vicky Pollard -hahmo on stereotypia naispuolisesta chav-kulttuurin edustajasta.
Suomalaisia pissiksiä on verrattu chav-nuoriin.
Aiheesta muualla

Kuvia tai muita tiedostoja aiheesta Chav Wikimedia Commonsissa
Ramón Berenguer I

Ramón Berenguer I ja kolmas puoliso Almodis de la Marche maksavat Carcassonen omistuksesta 2 000 unssin painosta kultarahoja Cerdagnen kreivi Ramón I:lle ja kreivitär Adelaidelle vuonna 1067. 

[Jos unssin yksikkönä käytetään vanhaa roomalaista 27,75 g uncia painoa, kokonaismäärä olisi noin 555 kg kultaa eli vuoden 2024 kullan hinnassa noin 4,4 miljoonaa euroa.]
Barcelonan kreivi Ramón Berenguer I:n allekirjoitus
Iberian niemimaan kuningaskunnat 1030-luvulla
Ramón Berenguer I, myös Ramón I Berengar 'Vanha' (katal.: el Vell, ransk: le Vieux); (1023 – 26. toukokuuta 1076 Barcelona, Barcelonan kreivikunta) oli Barcelonan kreivi vuosina 1035–1076.
Suku

Hänen vanhempansa olivat Berenguer Ramón I 'Koukkuselkä' (1005–1035) ja tämän ensimmäinen puoliso Sancha Sanchez de Castilla (1006–1027), joka oli Kastilian kreivi Sancho Garcésin ja Urraca Gómezin tytär sekä Pamplonan kuningas Sancho III:n käly.
Hänellä oli yksi nuorempi veli Sanç Berenguer (k. 6. maaliskuuta 1058 jälkeen), joka sai perinnönjaossa Penedèsin kreivikunnan. Velipuoli Guillem Berenguer
Kreivi

Ramón Berenguer peri isänsä Berenguer Ramón I:n kuoltua vuonna 1035 vain osan kreivikuntaa, äidinperintönsä Gironan kreivikunnan ja Barcelonan kreivikunnan Llobregat-jokeen asti. Kun hänen veljensä luopuivat omista perinnöistään ja vannoivat alamaisuuttaan vanhimmalle veljelleen kesäkuussa 1050 ja joulukuussa 1054, Ramón yhdisti nämä alueet omiinsa. Hän myös laajensi vaikutusvaltansa Empúriesiin ja Pallarsiin.
Hän soti maureja vastaan ​​laajentaen valtakuntansa länteen Barbastroon asti ja määrätäen raskaita kunnianosoituksia eli mittavia rahalahjoja (parioita) muille maurilaiskaupungeille. Historioitsijat väittävät, että nämä rahasuoritteet auttoivat luomaan Kataloniaan sen historian ensimmäisen vaurauden kauden. Hänen hallituskautensa aikana Katalonian merivoima alkoi tuntua Välimeren läntisellä alueella. Ramón Berenguer 'Vanha' oli myös ensimmäinen Katalonian kreivi, joka hankki omistukseensa maita ostamalla 2 000 unssilla kultaa Carcassonnen ja Razésin kreivikunnat sekä vaikutti Pyreneiden pohjoispuolella.
Hänen merkittävin saavutuksensa oli kutsua koolle paikallinen cortes (säätykokous) ja saada se harkitsemaan Katalonian roomalaisten ja keskiaikaisten lakien valintaa. Kestävimmäksi Ramónin saavutukseksi jäi Usatges de Barcelona lakikokoelman kokoaminen vuosina 1064–1068, josta tuli Länsi-Euroopan ensimmäinen täydellinen feodaalioikeuden kokoelma.
Avioliitot ja jälkeläiset

Ramónin ensimmäinen puoliso vuosina 1039-1050 oli mahdollisesti Isabel, joka oli Gascognen kreivi Sanchon tytär.
Heille syntyi kolme lasta:
Berenguer (k. 1045), kuoli lapsena
Arnau (k. 1045), kuoli lapsena
Pedro Ramón (n. 1050–1073?), isänsä perijä vuoteen 1063 saakka, murhasi lokakuussa 1071 isänsä kolmannen puolison Almodisin; häneltä kiellettiin vuonna 1073 aseiden kantaminen 24 vuodeksi, paavi Gregorius VII julisti hänet ekskommunikaatioon ja hän joutui lähtemään maanpakoon.
Hänen toinen puolisonsa vuonna 1051 oli Blanca de Narbonne, Llop Ato Zuberoan ja Ermengarda de Narbonnen tytär. Kun Ramón hylkäsi Blancan seuraavana vuonna, koska heille ollut syntynyt lasta, hän pyysi suojelua anopiltaan, Carcassonnen kreivitär Ermesendalta ja vetosi paavi Viktor II:een, joka asetti kreivi Ramónin ekskommunikaatioon.[tähän ei löydy lähdettä]
Hänen kolmas puolisonsa oli ranskalainen Almodis de La Marche (n. 1020–1071), joka oli Marchen kreivi Bernard I:n ja Amélie de Montignacin tytär. Hän kaappasi Almodiksen laivaan Narbonnessa Tortosan emiirin avustuksella huhtikuussa 1053, kun oli itse vielä naimisissa kreivitär Blancan kanssa ja Almodis oli vielä naimisissa Toulousen kreivi Pons Guillaume II:n kanssa ja edellinenkin aviomies Hugues V de Lusignan oli vielä elossa. Almodiksella oli näistä avioliitoista seitsemän lasta. Pariskunta avioitui heti, ja paavi Victor II julisti heidät kaksinkertaisesta kaksinnaimisesta ekskommunikaatioon aina vuoteen 1056 asti, kunnes nähtävästi Blanca de Narbonne kuoli.
Ramón de Berenguer I:n ja kreivitär Almodiksen haudat Barcelonan Basílica Metropolitana de la Santa Cruz y Santa Eulalia katedraalissa
Käännös suomeksi
Alppihiihto talviolympialaisissa 1992

XVI talviolympialaiset järjestettiin vuonna 1992 Albertvillessä, Ranskassa. Alppihiihdossa järjestettiin kymmenen kilpailutapahtumaa.
Miehet > Syöksylasku

| Sija | Maa | Kilpailija | Aika |
| --- | --- | --- | --- |
| 1 |  | Patrick Ortlieb | 1.50,37 |
| 2 |  | Franck Piccard | 1.50,42 |
| 3 |  | Günther Mader | 1.50,47 |
Miehet > Supersuurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Kjetil André Aamodt | 1.13,04 |
| 2 |  | Marc Girardelli | 1.13,77 |
| 3 |  | Jan Einar Thorsen | 1.13,83 |
Miehet > Suurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Alberto Tomba | 2.06,98 |
| 2 |  | Marc Girardelli | 2.07,30 |
| 3 |  | Kjetil André Aamodt | 2.07,82 |
Miehet > Pujottelu

| Sija | Maa | Kilpailija | Aika |
| --- | --- | --- | --- |
| 1 |  | Finn Christian Jagge | 1.44,39 |
| 2 |  | Alberto Tomba | 1.44,67 |
| 3 |  | Michael Tritscher | 1.44,85 |
Miehet > Alppiyhdistetty

| Sija | Maa | Kilpailija | Syöksylasku | Pujottelu |
| --- | --- | --- | --- | --- |
| 1 |  | Josef Polig | 1.45,78 | 1.42,16 |
| 2 |  | Gianfranco Martin | 1.45,48 | 1.42,76 |
| 3 |  | Steve Locher | 1.46,53 | 1.41,44 |
Naiset > Syöksylasku

| Sija | Maa | Kilpailija | Aika |
| --- | --- | --- | --- |
| 1 |  | Kerrin Lee-Gartner | 1.52,55 |
| 2 |  | Hilary Lindh | 1.52,61 |
| 3 |  | Veronika Wallinger | 1.52,64 |
Naiset > Supersuurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Deborah Compagnoni | 1.21,22 |
| 2 |  | Carole Merle | 1.22,63 |
| 3 |  | Katja Seizinger | 1.23,19 |
Naiset > Suurpujottelu

| Sija | Maa | Kilpailija | Aika |
| --- | --- | --- | --- |
| 1 |  | Pernilla Wiberg | 2.12,74 |
| 2 |  | Diann Roffe | 2.13,71 |
|  |  | Anita Wachter | 2.13,71 |
Naiset > Pujottelu

| Sija | Maa | Kilpailija | Aika |
| --- | --- | --- | --- |
| 1 |  | Petra Kronberger | 1.32,68 |
| 2 |  | Annelise Coberger | 1.33,10 |
| 3 |  | Blanca Fernández Ochoa | 1.33,35 |
Naiset > Alppiyhdistetty

| Sija | Maa | Kilpailija | Syöksylasku | Pujottelu |
| --- | --- | --- | --- | --- |
| 1 |  | Petra Kronberger | 1.25,84 | 1.09,60 |
| 2 |  | Anita Wachter | 1.27,25 | 1.09,51 |
| 3 |  | Florence Masnada | 1.27,08 | 1.10,01 |
Pikaluistelu talviolympialaisissa 1932

Pikaluistelu
Talviolympialaisissa 1932 Yhdysvaltain Lake Placidissa kilpailtiin miesten pikaluistelussa neljällä eri matkalla. Naisten luistelu oli näytöslajina.
Ensimmäisen ja ainoan kerran olympialaisten historiassa kilpailut käytiin nykyistä kaukalopikaluistelua muistuttavalla yhteislähdöllä. Tämä antoi amerikkalaisluistelijoille selkeän etulyöntiaseman, sillä eurooppalaisluistelijat eivät koskaan olleet moisella tyylillä luistelleet. Eurooppalaisluistelijoille menikin vain kaksi mitalia yhdysvaltalaisten ja kanadalaisten kahmiessa loput. Ennakkosuosikki Clas Thunberg jättäytyi kokonaan pois kilpailuista.
Mitalistit

| 0 | 1 | 2 | 3 |
| --- | --- | --- | --- |
| Matka | Kultaa | Hopeaa | Pronssia |
| 500 m |  Jack Shea |  Bernt Evensen |  Alexander Hurd |
| 1 500 m |  Jack Shea |  Alexander Hurd |  William Logan |
| 5 000 m |  Irving Jaffee |  Edward Murphy |  William Logan |
| 10 000 m |  Irving Jaffee |  Ivar Ballangrud |  Frank Stack |